Document ID: 32006D0423

A BIZOTTSÁG HATÁROZATA
(2006. június 20.)
a Romániából származó szilícium-karbid behozatalára vonatkozó dömpingellenes eljárás megszüntetéséről
(2006/423/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikkére,
a tanácsadó bizottsággal folytatott konzultációt követően,
mivel:
A. ELJÁRÁS
(1)
2005. május 17-én a Bizottsághoz panasz érkezett a Romániából származó szilícium-karbid behozatalának feltételezett kárt okozó dömpingjével kapcsolatban.
(2)
A panaszt az Európai Vegyipari Tanács (CEFIC) nyújtotta be a szilícium-karbid közösségi gyártásának 100 %-át képviselő közösségi gyártók nevében, az alaprendelet 4. cikkének (1) bekezdése és 5. cikkének (4) bekezdése alapján.
(3)
A panasz egyértelmű bizonyítékot szolgáltatott az említett termék dömpingelésére és az abból eredő jelentős kár meglétére, és ezt elegendőnek tekintették a dömpingellenes eljárás megindításának megindoklásához.
(4)
A Bizottság ennek megfelelően az Európai Unió Hivatalos Lapjában közzétett értesítésben (2) („értesítés eljárás kezdeményezéséről”) dömpingellenes eljárást kezdeményezett a Romániából származó, jelenleg a 2849 20 00 KN-kód alá besorolt szilícium-karbid Közösségbe történő behozatalára vonatkozóan.
(5)
A Bizottság hivatalosan tájékoztatta az érintett exportáló gyártókat, importőröket, valamint az érintett importőrök vagy exportőrök szervezeteit, az exportáló ország képviselőit, a felhasználókat, a fogyasztói szervezeteket és a panaszos közösségi gyártókat a vizsgálat megindításáról. Az érdekelt felek lehetőséget kaptak arra, hogy álláspontjukat írásban ismertessék és szóbeli meghallgatást kérjenek az eljárás megindításáról szóló értesítésben meghatározott határidőn belül, és kérdőíveket küldtek valamennyi érdekelt fél számára.
B. A PANASZ VISSZAVONÁSA ÉS AZ ELJÁRÁS MEGSZÜNTETÉSE
(6)
2006. március 1-jén a CEFIC hivatalosan visszavonta panaszát.
(7)
Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha a megszüntetés sérti a Közösség érdekeit.
(8)
A Bizottság úgy ítélte meg, hogy a jelenlegi eljárást meg kell szüntetni, mivel a vizsgálat során nem merült fel olyan megállapítás, amely azt mutatná, hogy az eljárás megszüntetése sértené a Közösség érdekeit. Az érdekelt feleket tájékoztatták erről, és lehetőséget kaptak észrevételeik megtételére. Nem érkezett olyan észrevétel, amely azt jelezte volna, hogy a megszüntetés sértené a Közösség érdekeit.
(9)
A Bizottság ezért arra a következtetésre jutott, hogy a Romániából származó szilícium-karbid Közösségbe történő behozatalára vonatkozó dömpingellenes eljárást meg kell szüntetni dömpingellenes intézkedések alkalmazása nélkül,
A KÖVETKEZŐKÉPPEN HATÁROZOTT:
Egyetlen cikk
A Romániából származó, jelenleg a 2849 20 00 KN-kód alá besorolt szilícium-karbid behozatalára vonatkozó dömpingellenes eljárás megszűnik.
Kelt Brüsszelben, 2006. június 20-án.

Labels: 1
3
4
18